CELEX: 62017CA0603
Language: sk
Date: 2019-04-11 00:00:00
Title: Vec C-603/17: Rozsudok Súdneho dvora (prvá komora) z 11. apríla 2019 (návrh na začatie prejudiciálneho konania, ktorý podal Supreme Court of the United Kingdom — Spojené kráľovstvo) — Peter Bosworth, Colin Hurley/Arcadia Petroleum Limited a i. (Návrh na začatie prejudiciálneho konania — Priestor slobody, bezpečnosti a spravodlivosti — Súdna spolupráca v občianskych veciach — Lugánsky dohovor II — Súdna právomoc, uznávanie a výkon rozsudkov v občianskych a obchodných veciach — Hlava II oddiel 5 (články 18 až 21) — Právomoc vo veciach individuálnych pracovných zmlúv)

17.6.2019   
            
            
               SK
            
            
               Úradný vestník Európskej únie
            
            
               C 206/6
            
         
      Rozsudok Súdneho dvora (prvá komora) z 11. apríla 2019 (návrh na začatie prejudiciálneho konania, ktorý podal Supreme Court of the United Kingdom — Spojené kráľovstvo) — Peter Bosworth, Colin Hurley/Arcadia Petroleum Limited a i.
      (Vec C-603/17) (1)
      
      (Návrh na začatie prejudiciálneho konania - Priestor slobody, bezpečnosti a spravodlivosti - Súdna spolupráca v občianskych veciach - Lugánsky dohovor II - Súdna právomoc, uznávanie a výkon rozsudkov v občianskych a obchodných veciach - Hlava II oddiel 5 (články 18 až 21) - Právomoc vo veciach individuálnych pracovných zmlúv)
      (2019/C 206/07)
      Jazyk konania: angličtina
      
         Vnútroštátny súd, ktorý podal návrh na začatie prejudiciálneho konania
      
      Supreme Court of the United Kingdom
      
         Účastníci konania pred vnútroštátnym súdom
      
      
         Navrhovatelia v konaní o kasačnom opravnom prostriedku: Peter Bosworth, Colin Hurley
      
         Odporcovia v konaní o kasačnom opravnom prostriedku: Arcadia Petroleum Limited a iní
      
         Výrok rozsudku
      
      Ustanovenia hlavy II oddielu 5 (články 18 až 21) Dohovoru o právomoci a o uznávaní a výkone rozhodnutí v občianskych a obchodných veciach, podpísaného 30. októbra 2007, ktorého uzatvorenie bolo schválené v mene Spoločenstva rozhodnutím Rady 2009/430/ES z 27. novembra 2008, sa majú vykladať v tom zmysle, že zmluva, ktorá spája spoločnosť s fyzickou osobou vo funkcii jej riaditeľa, medzi nimi nevytvára vzťah podriadenosti, a preto ju nemožno označiť za „individuálnu pracovnú zmluvu“ v zmysle týchto ustanovení, pokiaľ daná osoba má možnosť rozhodnúť alebo skutočne rozhoduje o podmienkach tejto zmluvy a má právomoc autonómnej kontroly nad každodennou prevádzkou uvedenej spoločnosti, ako aj nad výkonom svojich povinností, a to aj za predpokladu, že akcionár alebo akcionári tejto spoločnosti majú právomoc vypovedať danú zmluvu.
      
         (1)  Ú. v. EÚ C 437, 18.12.2017.